

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019. gada 24.oktobrī Nr.425

(protokols Nr.11, 4.p)

**Par pilnvarojuma sniegšanu**

Priekuļu novada dome izskata biedrības “Gaujas ilgtspējīgas attīstības biedrība” (turpmāk tekstā – Biedrība) 2019.gada 2.oktobra iesniegumu par pilnvarojuma sniegšanu Biedrībai organizēt licencēto makšķerēšanu Gaujas upes posmā Priekuļu novada administratīvajā teritorijā.

Izvērtējot domes rīcībā esošo informāciju konstatēts, ka 2019.gada 26.septembrī Priekuļu novada dome pieņēma lēmumu Nr. 377 (protokols Nr.10., 17.p.) apstiprināt, ka licencēto makšķerēšanu Gaujas upes posmos, kas šķērso Priekuļu novada administratīvo teritoriju, organizē biedrība “Gaujas ilgtspējīgas attīstības biedrība”, adrese: Spriņģu iela – 4, Līgatne, Līgatnes novads, reģistrācijas Nr.50008235771, kā arī pilnvarot Biedrību veikt normatīvajos aktos noteiktās darbības licencētās makšķerēšanas noteikumu saskaņošanai valsts un citās normatīvajos aktos noteiktajās iestādēs, kā arī veikt citas noteiktās un nepieciešamās darbības, t.sk dokumentu izstrādi, sagatavošanu un saskaņošanu atbilstoši normatīvajos aktos noteiktajām prasībām par licencētās makšķerēšanas organizēšanu.

Zemkopības ministrija, iepazinusies ar “Lašveidīgo zivju licencētās makšķerēšanas Nolikumu Gaujā un Braslā”, pievienotajiem dokumentiem, lūdz pašvaldībām pieņemt nepārprotamus lēmumus, ar kuru biedrība tiek pilnvarota organizēt licencēto makšķerēšanu.

Ņemot vērā minēto un pamatojoties uz Zvejniecības likuma 10.panta ceturto daļu, Ministru kabineta 2015.gada 22.decembra noteikumu Nr.799 “Licencētās makšķerēšanas, vēžošanas un zemūdens medības kārtība” 15.punktu, un Priekuļu novada pašvaldības Tautsaimniecības komitejas 2019.gada 17.oktobra komitejas (protokols Nr.11) atzinumu par lēmuma projektu, atklāti balsojot 

1. Pilnvarot biedrību “Gaujas ilgtspējīgas attīstības biedrība”, reģistrācijas Nr. 50008235771, juridiskā adrese: Spriņģu iela 4, Līgatne, Līgatnes novads, LV-4110, organizēt licencēto makšķerēšanu Gaujas vai Braslas upes posmā Priekuļu novada pašvaldības administratīvajā teritorijā”.
2. Lēmumu nosūtīt Biedrībai uz iesniegumā norādīto adresi.
3. Atbildīgais par lēmuma izpildi – izpilddirektors F. Puņeiko

Domes priekšsēdētāja (paraksts) Elīna Stapulone